WHAUP ออกหุ้นกู้พันล้าน ชูดอกเบี้ย 2.14%
WHAUP ออกหุ้นกู้ 1 พันล้าน ดอกเบี้ยคงที่ 2.14% ชำระทุก 6 เดือน อายุ 1 ปี ครบกำหนดไถ่ถอนปี 67
WHAUP ออกหุ้นกู้ 1 พันล้าน ดอกเบี้ยคงที่ 2.14% ชำระทุก 6 เดือน อายุ 1 ปี ครบกำหนดไถ่ถอนปี 67
25 ม.ค. 2566

บริษัท ดับบลิวเอชเอ ยูทิลิตี้ส์ แอนด์ พาวเวอร์ จำกัด (มหาชน) หรือ WHAUP ตามที่ที่ประชุมสามัญผู้ถือหุ้นประจำปี 2565 ของ WHAUP วันที่ 22 เมษายน 2565 อนุมัติให้บริษัทออกและเสนอขายหุ้นกู้ในวงเงิน 20,000 ล้านบาท โดยเมื่อคำนวณรวมกับหุ้นกู้ของบริษัท (ตามมูลค่าที่ตราไว้) ที่ยังไม่ได้ไถ่ถอนทั้งหมด ณ ขณะใดขณะหนึ่งต้องมีจำนวนรวมกันไม่เกิน 20,000 ล้านบาท
โดยในวันนี้ (25 มกราคม 2566) บริษัทได้ดำเนินการออกหุ้นกู้ครั้งที่ 1/2566 เป็นหุ้นกู้ชนิดระบุชื่อผู้ถือ ประเภทไม่มีประกัน ไม่ด้อยสิทธิ และไม่มีผู้แทนผู้ถือหุ้นกู้ ครบกำหนดไถ่ถอนปี พ.ศ. 2567 อายุ 1 ปี อัตราดอกเบี้ยคงที่ 2.14% ต่อปี ชำระดอกเบี้ยทุก 6 เดือน ตลอดอายุหุ้นกู้ มูลค่าที่ตราไว้หน่วยละ 1,000 บาท ราคาเสนอขายหน่วยละ 1,000 บาท คิดเป็นมูลค่าไม่เกิน 1,000 ล้านบาท ทั้งนี้ผู้จัดการการจัดจำหน่ายหุ้นกู้ ได้แก่ ธนาคารกสิกรไทย จำกัด (มหาชน)